
[bookmark: _Hlk525118749]LĪGUMS
Par centralizētas, augsti digitalizētas un ar mākslīgā intelekta (MI) komponentēm aprīkotas VAR (video assistant referee) sistēmas iegāde un ieviešana Latvijas Futbola federācijas (LFF) vajadzībām

	Rīgā
	



[bookmark: _Hlk143067508]Biedrība „Latvijas Futbola federācija”, reģistrācijas nr. 50008022101, juridiskā adrese Grostonas iela 6b, Rīga, LV-1013 no vienas puses, un
________ (turpmāk – Izpildītājs), _____________________, no otras puses, 
pamatojoties uz iepirkuma “Par centralizētas, augsti digitalizētas un ar mākslīgā intelekta (MI) komponentēm aprīkotas VAR (video assistant referee) sistēmas iegāde un ieviešana Latvijas Futbola federācijas (LFF) vajadzībām” (identifikācijas Nr. LFF-2026/AK-1) rezultātiem, noslēdz šādu līgumu:

[bookmark: _Ref320629866]LĪGUMĀ LIETOTIE TERMINI
[bookmark: Teksts3]Pasūtītājs – Biedrība „Latvijas Futbola federācija”, reģistrācijas nr. 50008022101, juridiskā adrese Grostonas iela 6b, Rīga, LV-1013.
Izpildītājs – _. 
Puse/Puses – Pasūtītājs vai Izpildītājs, vai abi kopā.
Līgums – šis, starp Pusēm noslēgtais, līgums un tā pielikumi. 
Preces – Tehniskajā specifikācijā norādītās preces, ko Izpildītājs piegādā saskaņā ar Līguma un tā pielikumu noteikumiem.
Pakalpojumi  – Preču piegāde, centralizētas, augsti digitalizētas un ar mākslīgā intelekta (MI) komponentēm aprīkotas VAR (video assistant referee) sistēmas iegāde un ieviešana Latvijas Futbola federācijas vajadzībām un citi darbi, kas nepieciešami līguma izpildei, t.sk. Preču apkalpošanas un remonta darbu veikšana Garantijas laikā, atbilstoši Tehniskā specifikācijā noteiktajām prasībām.
Tehniskā specifikācija – Pasūtītāja noteiktās Pakalpojumu sniegšanas tehniskās un organizatoriskās prasības, kas norādītas Līguma 1. pielikumā.
Tehniskais piedāvājums – Izpildītāja Preču tehniskais piedāvājums, kas pievienots Līguma 3. pielikumā.
Finanšu piedāvājums - Izpildītāja iesniegtās Preču un Pakalpojumu cenas, kas pievienotas Līguma 2. pielikumā. Finanšu piedāvājumā norādītajās cenās ir ietvertas visas izmaksas, kas saistītas ar Preču vērtību, Preču transportēšanu un izkraušanu (t.sk. piegādes izmaksas preču piegādei no to izplatītāja/ražotāja līdz Izpildītājam), licenču nodrošināšanu visā garantijas laikā, darbaspēka izmaksas, ar Preču apkalpošanas un remonta darbu izpildi un konsultatīvo pakalpojumus sniegšanu saistītās izmaksas, nodokļi (izņemot PVN), nodevas, visi iespējamie riski, kas saistīti ar tirgus svārstībām Līguma izpildes laikā, kā arī riski, ja Izpildītājs kļūdījies Preču un to piegādes izmaksu aprēķinos, un citi ar Līguma izpildi saistītie izdevumi, kas nepieciešami Līguma pilnīgai izpildei. Finanšu piedāvājumā norādītās cenas ir fiksētas uz visu Līguma izpildes laiku.
Līgumcena - atbilstoši Izpildītāja iesniegtajam Finanšu piedāvājumam Līgumā norādītā kopējā summa bez PVN, kuru Pasūtītājs maksās Izpildītājam par pilnā apjomā un Līgumā noteiktos termiņos atbilstoši Tehniskajai specifikācijai veiktiem un Pasūtītāja pieņemtajiem Pakalpojumiem. Līgumcena ietver pilnu samaksu par Līguma ietvaros paredzēto saistību pilnīgu izpildi, tai skaitā, izmaksas, kas nav norādītas Finanšu piedāvājumā, bet ir izsecināmas no Tehniskās specifikācijas, kā arī darbu, izstrādājumu, materiālu, iekārtu un mehānismu izmaksas, kas nav norādītas Līgumā vai Tehniskajā specifikācijā, bet ir nepieciešamas Pakalpojumu pienācīgai un kvalitatīvai izpildei.
PVN – pievienotās vērtības nodoklis.
Pieņemšanas – nodošanas akts – Preču un Pakalpojumu pieņemšanas - nodošanas akts, ko Izpildītājs sagatavo un iesniedz Pasūtītājam par piegādātajām un pieņemtajām Precēm un sniegtajiem Pakalpojumiem.
Garantijas laiks - Līgumā paredzētais laika periods, kurā Izpildītājam ir pienākums Pasūtītāja norādītajos termiņos novērst konstatētos Preču defektus un/ vai nepilnības.
Garantijas darbi – konstatēto Preču defektu, trūkumu, bojājumu, neprecizitāšu un citu nepilnību novēršana Garantijas laikā saskaņā ar Tehnisko specifikāciju.
Nepārvarama vara - no Pušu gribas neatkarīgi notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.) un kurus Puses nevarēja paredzēt un novērst.

LĪGUMA PRIEKŠMETS
Pasūtītājs uzdod un Izpildītājs apņemas sniegt Pasūtītājam Pakalpojumus - centralizētas, augsti digitalizētas un ar mākslīgā intelekta (MI) komponentēm aprīkotas VAR (video assistant referee) sistēmas iegāde un ieviešana Latvijas Futbola federācijas vajadzībām pakalpojumus, atbilstoši Līguma, tā pielikumu noteikumiem un saskaņā ar Latvijā Republikā spēkā esošo normatīvo aktu prasībām. 
Precīzs Preču un Pakalpojumu apraksts ir norādīts Tehniskajā specifikācijā.

[bookmark: _Ref320629818]LĪGUMCENA UN NORĒĶINU KĀRTĪBA
Līgumcena par Līgumā noteikto Pakalpojumu kvalitatīvu, savlaicīgu un pilnīgu izpildi, atbilstoši Izpildītāja iesniegtajam Finanšu piedāvājumam, Tehniskajai specifikācijai un Tehniskajam piedāvājumam, ir __________EUR (__) bez PVN. PVN tiek aprēķināts un maksāts papildus normatīvos aktos noteiktā apmērā un kārtībā.
Līguma darbības laikā izmaiņas Līgumcenā var tikt veiktas tikai Līgumā un Publisko iepirkumu likumā paredzētajā kārtībā un apmērā.
Līgumcena visā Līguma darbības laikā nevar tikt paaugstināta sakarā ar preču cenu pieaugumu, cenu pieaugumu darbaspēka un/vai materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līgumcenu.
Preču cenas ir norādītas Finanšu piedāvājumā un tās ietver visas izmaksas, kas saistītas ar Preču vērtību, darbaspēka izmaksas, piegādes izmaksas, kā arī nodokļus (izņemot – PVN), nodevas un citas ar Līguma savlaicīgu un kvalitatīvu izpildi saistītas izmaksas.
Izpildītājam nav tiesības prasīt papildu samaksu no Pasūtītāja, ja Pakalpojumu izpildes laikā tiek konstatēts, ka Izpildītājs nav iekļāvis visus nepieciešamos darbus un/vai materiālus un/vai izmaksas, saskaņā ar Tehnisko specifikāciju, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai pabeigšanai saskaņā ar Līguma un tā pielikumu noteikumiem. Šajā punktā minētās papildu izmaksas, kas nepieciešamas, lai izpildītu Pakalpojumus pilnā apjomā un atbilstošā kvalitātē, sedz Izpildītājs.
Samaksu par izpildītajiem Pakalpojumiem (t.sk. piegādātajām Precēm) Pasūtītājs veic 30 (trīsdesmit) kalendāro dienu laikā pēc Pieņemšanas – nodošanas akta abpusējas parakstīšanas un Līguma noteikumiem atbilstoša rēķina saņemšanas, ieskaitot naudu Izpildītāja norādītajā bankas norēķinu kontā.
Puses vienojas, ka pamats rēķina izrakstīšanai ir abpusēji parakstīts Pieņemšanas – nodošanas akts un tā parakstīšanas datums ir pēdējā parakstītāja paraksta datums.
Izpildītājs ne vēlāk kā 5 (piecu) dienu laikā pēc Pieņemšanas – nodošanas akta  abpusējas parakstīšanas iesniedz Pasūtītājam rēķinu, nosūtot to uz Pasūtītāja elektroniskā pasta (turpmāk e-pasta) adresi: info@lff.lv un uz Līguma atbildīgās personas e-pastu. 
Par rēķina apmaksas dienu tiek uzskatīta diena, kad Pasūtītājs ir veicis maksājumu.
Līguma spēkā esamības laikā Pasūtītājam nav pienākums iztērēt visu Līgumcenu.

PAKALPOJUMU IZPILDES TERMIŅŠ UN KĀRTĪBA
[bookmark: _Hlk168043274]Līgums ir spēkā 36 (trīsdesmit seši) mēnešus no Pieņemšanas – nodošanas akta abpusējas parakstīšanas dienas. Izpildītājs apņemas pilnā apjomā veikt Preču piegādi  ne vēlāk kā 4 (četru) kalendāro nedēļu laikā no Līguma spēkā stāšanās dienas.
Izpildītājs apņemas izpildīt Pakalpojumus atbilstoši Līgumā un Tehniskajā specifikācijā noteiktajam. 
Pirms Pakalpojumu sniegšanas  Izpildītājs, Tehniskajā specifikācijā noteiktajā kārtībā, saskaņo ar Pasūtītāju dienu, vietu un laiku, kad Preces tiks piegādātas.
Pakalpojumu pilnīgu izpildi un Preču nodošanu Pasūtītājam apliecina Pušu parakstīts Pieņemšanas - nodošanas akts.
Izpildītājs pēc Pakalpojumu izpildes iesniedz Pasūtītājam Pieņemšanas - nodošanas aktu, visu izpilddokumentāciju, garantijas dokumentus, lietošanas instrukcijas un citu Tehniskajā specifikācijā noteikto dokumentāciju vienā no šādiem veidiem:
elektroniska dokumenta veidā, kas parakstīts ar drošu elektronisko parakstu un satur laika zīmogu, nosūtot vienlaicīgi uz Pasūtītāja e-pasta adresi: info@lff.lv un uz Pasūtītāja atbildīgās personas e-pasta adresi; 
pašrocīgi parakstītā veidā (papīra formātā).
Pasūtītājs 5 (piecu) darba dienu laikā no Līguma 4.5. punktā noteikto dokumentu saņemšanas dienas izskata un izvērtē iesniegtos dokumentus un izpildītos Pakalpojumus.
Ja iesniegtie dokumenti un izpildītie Pakalpojumi atbilst Līguma un tā pielikumu prasībām, tad Pasūtītājs pieņem Pakalpojumus, parakstot Pieņemšanas - nodošanas aktu, un nosūta to Izpildītājam.
Ja iesniegtie dokumenti vai izpildītie Pakalpojumi neatbilst Līguma un tā pielikumu prasībām, tad Pasūtītājs nepieņem Pakalpojumus un 5 (piecu) darba dienu laikā iesniedz Izpildītājam rakstisku pretenziju par konstatētajiem iesniegto dokumentu un Preču/Pakalpojumu trūkumiem.
Ja Pasūtītājs Pakalpojumus nav pieņēmis, Izpildītājs par saviem līdzekļiem Pasūtītāja pretenzijā noteiktajā termiņā novērš pretenzijā norādītos trūkumus. Pēc trūkumu novēršanas Izpildītājs iesniedz Pasūtītājam Līguma 4.5. punktā noteiktos dokumentus un Pasūtītājs 5 (piecu) darba dienu laikā atkārtoti izvērtē iesniegtos dokumentus un izpildītos Pakalpojumus (tajā skaitā arī novērstos trūkumus). Pasūtītājs pieņem vienu no Līguma 4.7. vai 4.8. punktā noteiktajiem lēmumiem. Ja Pasūtītājs atkārtoti pieņem Līguma 4.8. punktā noteikto lēmumu, Izpildītājam ir atkārtoti jāveic šajā punktā noteiktie pienākumi.
Ja Izpildītājs neizpilda Līguma 4.9. punktā noteiktos pienākumus Pasūtītāja norādītajā termiņā, tad Pasūtītājs ir tiesīgs minēto pienākumu izpildei pieaicināt trešās personas. Izdevumus, kas saistīti ar trešo personu pieaicināšanu un Izpildītāja pienākumu izpildi, Pasūtītājs ietur no Izpildītājam izmaksājamiem maksājumiem. Ja Izpildītājam izmaksājamo maksājumu nav vai ar tiem nepietiek, lai segtu šajā punktā minētos izdevumus, Pasūtītājs nosūta Izpildītājam rēķinu, kuru Izpildītājam jāapmaksā 5 (piecu) darba dienu laikā no rēķina nosūtīšanas dienas.
Preču nejaušas bojāejas risks pāriet no Izpildītāja uz Pasūtītāju ar Pieņemšanas – nodošanas akta abpusējas parakstīšanas brīdi.  

Pušu TIESĪBAS UN pienākumi
Izpildītāja pienākumi:
sniegt Pakalpojumus ar saviem resursiem, ierīcēm un darbaspēku, t.i. piegādāt Preces Līgumā noteiktajā termiņā, veikt Preču apkalpošanas un remonta darbus un sniegt Pasūtītāja pieprasītās konsultācijas Garantijas laikā;
atbildēt par Preču kvalitāti un atbilstību standartiem, Līguma, tā pielikumu un Latvijas Republikā spēkā esošo normatīvo aktu noteiktajām prasībām;
nodrošināt, ka piegādātās Preces ir jaunas, augstas kvalitātes, iepakotas oriģinālā ražotāja/ izplatītāja iepakojumā un tās ir uzglabātas atbilstoši ražotāja noteiktajām prasībām un instrukcijām par Preces uzglabāšanu;
Garantijas darbus veikt  ar Pasūtītāju saskaņotos laikos un ievērojot Tehniskās specifikācijas noteikumus;
sniedzot Pakalpojumus, ievērot Līguma noteikumus, Tehnisko specifikāciju, spēkā esošos normatīvos aktus un darba drošības noteikumus, kā arī uzņemties atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā;
iepazīstināt Pasūtītāju ar patiesu un pilnīgu informāciju par Preces kvalitāti, ražotāja garantijas noteikumiem un tehniskās ekspluatācijas noteikumiem;
Līguma prasībām neatbilstošas Preces piegādes gadījumā apmainīt to pret jaunu, Līguma prasībām atbilstošu Preci;
par saviem līdzekļiem saņemt normatīvajos aktos noteiktos saskaņojumus, atļaujas u.c., kādas nepieciešamas Pakalpojumu izpildei (ja nepieciešamas);
sniegt garantiju un nodrošināt Pasūtītājam iespēju veikt garantijas remontu Preces atrašanās vietā;
ievērot Pasūtītāja prasības par Pakalpojumu izpildi un/vai Līgumā noteikto saistību izpildi;
Līguma izpildē ievērot spēkā esošo normatīvo aktu prasības un citus Tehniskajā specifikācijā noteiktos pienākumus.
Izpildītāja tiesības:
piedāvāt Pasūtītājam Preci ar tādiem pašiem vai labākiem tehniskajiem parametriem, nepārsniedzot Finanšu piedāvājumā noteikto attiecīgās Preces cenu un iepriekš rakstiski saskaņojot minēto ar Pasūtītāja pārstāvi, ja Izpildītājs objektīvu un pierādāmu apstākļu dēļ (piem., pārtraukta Preces ražošana u.tml.) nevar piegādāt kādu no Finanšu piedāvājumā norādītajām Precēm;
saņemt no Pasūtītāja Pakalpojumu sniegšanai nepieciešamo un Pasūtītāja rīcībā esošo informāciju.
Pasūtītājam ir pienākums pieņemt Pakalpojumus, kas atbilst Līguma, tā pielikumu un Latvijas Republikas spēka esošo normatīvo aktu prasībām un veikt to apmaksu.
Pasūtītāja tiesības:
iesniegt rakstisku pretenziju par Preču/Pakalpojumu kvalitātes u.c. defektiem, trūkumiem vai neatbilstībām;
pārbaudīt Izpildītāja Preces dokumentācijas pilnīgumu un derīgumu, ražotāja garantijas nosacījumus;
nepieņemt Pakalpojumus/Preces, ja tie neatbilst Līguma noteikumiem;
pieprasīt informāciju par Līguma izpildes gaitu;
dot Izpildītājam norādījumus attiecībā uz Pakalpojumu izpildes kārtību. Pasūtītāja norādījumi Izpildītājam ir saistoši un obligāti pildāmi.


GARANTIJA
[bookmark: _Hlk66351679]Izpildītāja piegādātajām Precēm tiek noteikts garantijas laiks 24 (divdesmit četri) mēneši no dienas, kad Pasūtītājs pieņēmis Preces, parakstot Pieņemšanas – nodošanas aktu, vai arī atbilstoši ražotāja noteiktajam garantijas laikam, ja tas pārsniedz 24 (divdesmit četrus) mēnešus.
Garantijas laikā Izpildītājam ir pienākums par saviem līdzekļiem, Pasūtītāja pretenzijā norādītajā termiņā, novērst Pasūtītāja konstatētos defektus un/ vai nepilnības un nodot attiecīgās Preces ar pieņemšanas – nodošanas aktu.
Ja piegādāto Preču defektu un/ vai nepilnību novēršanai Garantijas laika ietvaros tehniski nepieciešams ilgāks laiks nekā Pasūtītāja pretenzijā norādītais, Izpildītājs 3 (trīs) darba dienu laikā no Pasūtītāja pretenzijas saņemšanas dienas izstrādā rakstisku apliecinājumu, kurā norāda pretenzijā minēto defektu un/ vai nepilnību novēršanas termiņu un iesniedz to Pasūtītājam saskaņošanai. Ja Pasūtītājs nesaskaņo Izpildītāja termiņu, Izpildītājs veic defektu un/ vai nepilnību novēršanu Līguma 7.2. punktā norādītajā termiņā.
Gadījumā, ja Izpildītājs nepilda savas šajā Līguma nodaļā noteiktās saistības, Pasūtītājam ir tiesības piesaistīt trešās personas attiecīgo defektu/nepilnību novēršanai, un Izpildītāja pienākums ir 5 (piecu) darba dienu laikā no attiecīgā rēķina izrakstīšanas apmaksāt Pasūtītājam minētos izdevumus.

PUŠU ATBILDĪBA UN LĪGUMSODS
Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā saistībā radušos zaudējumu atlīdzību.
Izpildītājs atbild par kaitējumu, kas rodas viņa vainas dēļ, sniedzot Pakalpojumus.
Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
Ja Pasūtītājs savas vainas dēļ kavē Līgumā noteikto maksājumu samaksas termiņu, Izpildītājs ir tiesīgs piemērot Pasūtītājam līgumsodu 0,1% (nulle komats viena procenta) apmērā no kavētās maksājuma summas par katru kavējuma dienu, bet ne vairāk kā 10% (desmit procentus) no kavētās maksājuma summas.
Ja Izpildītājs kavē Preču piegādes termiņu un/vai Pasūtītāja pretenzijā noteikto termiņu trūkumu novēršanai un/vai Garantijas darbu izpildes termiņu, Pasūtītājs ir tiesīgs piemērot Izpildītājam līgumsodu 0,1% (nulle komats viena procenta) apmērā no Līgumcenas par katru kavējuma dienu, bet ne vairāk kā 10% (desmit procentus) no Līgumcenas.
Ja Izpildītājs nesniedz Pasūtītājam Pakalpojumu ietvaros noteiktos konsultatīvos pakalpojumus vai neveic Tehniskajā specifikācijā noteiktos apkalpošanas vai remonta darbus, Pasūtītājs ir tiesīgs pieprasīt no Izpildītāja līgumsodu 300,00 EUR (trīs simti eiro un nulle centi) apmērā par katru dienu līdz minēto trūkumu novēršanai, bet ne vairāk kā 10 % (desmit procentus) no Līgumcenas.

Ja Izpildītājs vienpusēji atkāpjas no Līguma bez pamatojoša iemesla vai atsakās no Līgumā noteiktās saistību  izpildes pirms Līguma termiņa, Pasūtītājam ir tiesības piemērot Izpildītājam  līgumsodu 10% (desmit procenti) apmērā no Līgumcenas.
Puses vienojas, ka Pasūtītājam saskaņā ar Līgumu pienākošos līgumsodus un/vai zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
Līgumsoda samaksa neatbrīvo Puses no šī Līguma saistību, tai skaitā nokavēto saistību, pilnīgas izpildes un izdevumu un/vai zaudējumu atlīdzināšanas pienākuma.
Izpildītājs garantē pilnīgu iegādāto Preču atbilstību Preču izgatavotāja/ ražotāja sniegtajai informācijai un Latvijas Republikā spēkā esošo normatīvo aktu prasībām.
Pieņemšanas – nodošanas akta parakstīšana neatbrīvo Izpildītāju no atbildības par Preču garantijas saistībām.

LĪGUMA SPĒKĀ STĀŠANĀS UN IZBEIGŠANA 
Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā noteiktajā kārtībā.
Pasūtītājam ir tiesības vienpusēji izbeigt Līgumu, par to rakstiski paziņojot Izpildītājam vismaz 10 (desmit) kalendārās dienas iepriekš, un neatlīdzinot tādējādi radušos izdevumus un/vai zaudējumus, ja iestājies vismaz viens no šādiem gadījumiem:
Preces vai Pakalpojumi neatbilst Latvijas Republikā spēkā esošo normatīvo aktu prasībām vai Līguma un tā pielikumu prasībām un Izpildītājs nav novērsis konstatētās neatbilstības Pasūtītāja norādītāja termiņā;
Izpildītājs kavē Preču piegādes (tai skaitā nekvalitatīvo Preču apmaiņas, garantijas saistību izpildes) termiņu vairāk kā 10 (desmit) dienas;
Izpildītājs kādā citā veidā nepilda Līgumā noteiktās saistības un/vai pienākumus un Līguma saistību pārkāpumu nenovērš 5 (piecu) darba dienu laikā no Pasūtītāja pretenzijas nosūtīšanas dienas;
Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
Pasūtītājs jau divas reizes ir iesniedzis Izpildītājam pretenziju saskaņā ar kādu no Līguma nodaļas “Pušu atbildība un līgumsods” punktiem un ir konstatējis trešo Līguma noteikumu pārkāpumu, par ko Pasūtītājam ir tiesības pieprasīt līgumsoda samaksu;
Tiek konstatēts kāds no Publisko iepirkumu likuma 64. panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma;
Izpildītājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju pāreju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Izpildītājam, un neatlīdzinot tādējādi radušos zaudējumus, ja:
Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
Izpildītājam ir tiesības vienpusēji izbeigt Līgumu, par to rakstveidā paziņojot Pasūtītājam 10 (desmit) kalendārās dienas iepriekš, ja iestājies vismaz viens no šādiem gadījumiem:
Pasūtītājs savas vainas dēļ Līgumā noteiktajā termiņā nav veicis noteikto maksājumu un maksājuma kavējums pārsniedz 30 (trīsdesmit) kalendārās dienas un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
Neskatoties uz Līguma izbeigšanu, Izpildītājam paliek saistoši un tas nodrošina garantijas nosacījumu savlaicīgu un kvalitatīvu izpildi.

PUŠU PĀRSTĀVJI 
Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādas Līguma atbildīgās personas:
Pasūtītāja Līguma atbildīgā persona: ___________________Pasūtītāja Līguma atbildīgā persona pilnībā pārzina Līguma noteikumus un tai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Izpildītāju, pieprasīt no Izpildītāju informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, parakstīt Līgumā minētos aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav tiesīga izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus.
Izpildītāja Līguma atbildīgā persona: _____________________________Izpildītāja Līguma atbildīgā persona pilnībā pārzina Līguma noteikumus un tai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju un skaidrojumus Pasūtītājam, nodrošināt ar Līgumu saistītās dokumentācijas nodošanu/ pieņemšanu, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līgumcenu un/vai Līgumā noteiktos termiņus. 
Puses var nomainīt Līgumā noteiktās atbildīgās personas, 3 (trīs) darba dienas iepriekš nosūtot attiecīgu paziņojumu uz otras Puses eAdresi. Šādā gadījumā nav nepieciešams veikt grozījumus Līgumā. Izpildītājs paziņojumu papildus nosūta arī Pasūtītāja atbildīgajai personai uz tās e-pastu.


NEPĀRVARAMA VARA
Nepārvarama vara ir notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās u.c. Līgumā par nepārvaramas varas apstākļiem atzīst arī notikumu, no kura nav iespējams izvairīties un kura sekas nav iespējams pārvarēt, kuru Līguma slēgšanas brīdī nebija iespējams paredzēt, kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu.
Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (Force majeure) iestāšanās rezultātā pēc Līguma  spēkā stāšanās dienas. Lai attiecīgā Puse tiktu atbrīvota no minētā Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma  izpildes šķēršļus.
Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
Ja nepārvaramas varas apstākļu dēļ Līgumā noteiktās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.
Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 10.3.punktam.
Par nepārvaramas varas apstākli nav uzskatāms Izpildītāja darbinieku vai citu Līguma izpildē Izpildītāja iesaistīto personu saistību neizpilde, nesavlaicīga vai nepienācīga izpilde.

STRĪDI
Visi strīdi, kas rodas šī Līguma sakarā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Pakalpojumus (t.sk. Preču piegādi), kā arī Pasūtītājam aizturēt maksājumus vai kā citādi Pusēm  nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

KONFIDENCIALITĀTE
[bookmark: _Hlk31549978]Izpildītājs apņemas ievērot konfidencialitāti, tajā skaitā:
nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
[bookmark: _Hlk31550004]Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Izpildītājs nevar noteikt par komercnoslēpumu Līguma priekšmetu un tā izpildes rezultātu.
Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā darbinieki ievēro un izpilda minēto nosacījumu.
Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

DATU AIZSARDZĪBA
Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
Katrai Pusei ir pienākums šī Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
Līguma ietvaros katra Puse, pēc attiecīgi otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četru) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

CITI noteikumi
Jebkuri grozījumi vai papildinājumi Līgumā, izņemot Līgumā minētajos gadījumos, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
Ja pastāv pretruna starp dažādiem Līgumu veidojošajiem dokumentiem un to nav iespējams novērst saskaņā ar Līguma 14.4.punktu, priekšroka attiecīgajā jautājumā dodama tam Līgumu veidojošajam dokumentam, kurš ir specifiskāks un vairāk attiecas uz risināmo jautājumu.
Ja saskaņā ar Līguma 14.4. un/vai 14.5.punktu nav iespējams atrisināt pretrunas starp Līgumu veidojošajiem dokumentiem, priekšroka dodama tādam risinājumam, kas Pasūtītājam uzliek mazāku pienākumu apjomu vai piešķir tam lielākas tiesības.
Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Visi paziņojumi Līguma saistībā izdarāmi rakstiski un nosūtāmi otrai Pusei uz eAdresi vai pa pastu. Elektroniskajām vēstulēm jābūt parakstītām ar elektronisko parakstu un apstiprinātām ar laika zīmogu atbilstoši Latvijas Republikā spēkā esošo normatīvo aktu prasībām. E-pasta paziņojumi, kas nosūtīti uz Līguma atbildīgo personu e-pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu, izņemot Līgumā noteiktos gadījumus.
Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei, atbilstoši Līguma 14.9.punktam. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
Līgums ir izstrādāts latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
Līgumam tā noslēgšanas brīdī tiek pievienoti šādi pielikumi, kas ir tā neatņemamas sastāvdaļas:
1 .pielikums – Tehniskā specifikācija;
2. pielikums – Finanšu piedāvājums;
3. pielikums - Tehniskais piedāvājums;



PUŠU REKVIZĪTI UN PARAKSTI
	Pasūtītājs: 
	Izpildītājs:



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, 
KAS SATUR LAIKA ZĪMOGU. 
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

